Jean-Paul Sartre
De Jean-Paul Sartre, gebuer den 21. Juni 1905 zu Paräis, an do gestuerwen de 15. Abrëll 1980, war e franséische Philosoph, Schrëftsteller an Nobelpräisdréier fir Literatur.

Hie gëllt als Virdenker an Haaptvertrieder vum Existenzialismus an Haaptfigur vun de franséischen Intellektuellen vum 20. Joerhonnert. Zanter sengem 25. Liewensjoer war hie mat der Simone de Beauvoir zesummen.

1964 krut de Sartre den Nobelpräis fir Literatur unerkannt. Hien hat awer schonn Virfeld seng Ofso ugekënnegt, an dës dann an enger Pressekonferenz am Literaturcafé "Café de Flore" am 6. Paräisser Arrondissement och confirméiert. Hie wollt domat onofhängeg bleiwen. Well eng Ofso vum Präis an de Statuten awer net virgesinn ass, gëllt hien trotzdeem als Präisdréier vum Nobelpräis.

Um Spaweck 

Franséisch Philosophen
Franséisch Auteuren
Nobelpräisdréier fir Literatur
Gebuer 1905
Gestuerwen 1980